cyanic-selkie/wikianc huggingface dataset:
Օրոդրուին
Օրոդրուին (Սինդարին՝ Orodruin, թարգմանաբար՝ «կարմիր հրի լեռ» վեսթրոն - «Հրե լեռ»), կամ Մոն Արամրտ (Սինդարին՝ Amon Amarth, թարգմանաբար - «Ճակատագրական լեռ»), Ջ. Ռ. Ռ. Տոլկինի լեգենդարիումում Միջերիկրի միակ հայտնի գործող հրաբուխը, որը գտնվում է Մորդորում, Գորգորոտի սարահարթում, Բարադ-Դուրից հարավ։
Պատմություն
Երկրորդ էպոսի մոտավորապես 1600-րդ տարում Սաուրոնը Օրորդրուինի կրակներում ձուլում է համիշխանության մատանին։ Այդ ժամանակներից սկսած բավական էր Սաուրոնը վերադառնար Մորդոր, անմիջապես սկսվում մեծ հրաբխի ժայթքումը։ Այդպես եղավ երկրորդ էպոսի 3429-րդ տարում, իսկ երրորդ էպոսի 2954 թվականից մինչև Մատանու պատերազմի ավարտը Օրոդրուինի խառնարանից լավա էր թափվում։ Հատկապես մեծ ժայթքում եղավ (և, հնարավոր է, հրաբխի պայթյուն) 3019 թվականի մարտին, երբ հրաբխի խառնարան համիշխանության մատանու հետ ընկավ Սմեագոլ-Գոլլումը։
Չափումներ
Օրոդրուինի բարձրությունը կազմում էր մոտավորապես 4500 ոտնաչափ (1400 մետր), ստորոտի տրամագիծը հավասար էր յոթ մղոնի (11 կիլոմետրից մի փոքր ավելի)։
Սաուրոնի ճանապարհը
Արևելքից դեպի լեռան պառնարան էր տանում այսպես կոչված Սաուրոնի ճանապարհը այն տանում էր դեպի կրակի պալատներ (Սամատ Նաուր, սինդարինում), որտեղ գտնվում էր Ճակատագրի Ճեղքվածքը (Crack of Doom)՝ դեպի հրաբխի բոցավառ ընդերք տանող ուղին։
Տոլկինի պատկերավորումը
Տոլկինն իր գրքում նկարել էր Օրոդրուինը, որտեղ պարզ երևում էր Սաուրոնի ճանապարհը, Սամատ Նաուրը և այրվող գագաթը։
Bad Habits
«Bad Habits», բրիտանացի երգիչ Էդ Շիրան, որը թողարկվել է 2021 թվականի հունիսի 25-ին որպես նրա = հինգերորդ ստուդիական ալբոմի լիդ-սինգլ   ։ Երգը, որտեղ Էդ Շիրանը ներկայացված է վամպիրի կերպարով, երգչի՝ ալբոմից դուրս առաջին թողարկումն է ավելի քան չորս տարվա ընթացքում ։
Պատմություն
2021 թվականի ապրիլի 23-ին Շիրանին տեսել են զոմբիի կամ վամպիրի նման հագնված երաժշտական տեսահոլովակում, որը նկարահանվել է Լոնդոնում, ինչը հանգեցրել է ենթադրությունների նրա նոր երաժշտական դարաշրջանի վերաբերյալ ։ Ինքը Շիրանը հաստատել է լուսանկարների իսկությունը՝ տեսանյութից հատվածներ տեղադրելով սոցիալական ցանցերի իր էջերում 2021 թվականի հունիսին ։
Մայիսի 25-ին նա լուսանկար է ներբեռնել, որտեղ նստած է Snorlax պոկեմոնի պատկերով հսկայական բարձի կողքին, որի վրա գրված էր «25/6»՝ ակնարկելով թողարկման օրը ։ Հունիսի 4-ին երգիչը թողարկել է թիզեր սինգլը սոցիալական ցանցերի իր էջերում, ինչպես նաև հայտարարել է Tiktok UEFA Euro 2020 շոուի ժամանակ՝ հունիսի 25-ին Դևիդ Բեքհեմի հետ ելույթի մասին ։ Շիրանը սինգլի մասին հայտարարել է հունիսի 11-ին։ Սինգլի շապիկի գովազդային պատկերը հայտնվել Է Լոնդոնի Թեյթ ժամանակակից պատկերասրահում ։ Նոր երաժշտության վերաբերյալ նա ասել է. «Ես վերջին ամիսներին աշխատել եմ ստուդիայում և չեմ կարող սպասել, երբ կլսեք «Bad Habits»-ը»։ Դրանից հետո նա նկարագրել է իր ներկայիս կարգավիճակը երաժշտության բնագավառում՝ ասելով․ «Ես միշտ ձգտում եմ առաջ տանել ինքս ինձ և իմ երաժշտությունը նոր ուղղություններով, և հուսով եմ, որ դուք կլսեք այն նոր սինգլում։ Հաճելի է վերադառնալ» ։
Կոմերցիոն հաջողություն
Մեծ Բրիտանիայում սինգլը Official Singles Chart հիթ-շքերթում նորամուտը նշել է առաջին հորիզոնականում՝ դառնալով Էդ Շիրանի 10-րդ չարթփոփերը։ Այն դարձել է իններորդը պատվավոր «տասնյակում»՝ զիջելով լիդերներին՝ Calvin Harris (10), Էմինեմին (10), Take That (12), Madonna (13), Cliff Richard (14), Westlife (14), The Beatles (17) և Էլվիս Փրեսլի (21) ։
Երաժշտական տեսահոլովակ
Երգի պաշտոնական տեսահոլովակը թողարկվել է 2021 թվականի հունիսի 25-ին Շիրինի յութուբյան էջում ։
Համերգային ելույթներ
2021 թվականի հունիսի 25-ին Էդ Շիրանն այդ երգով հանդես է եկել TikTok UEFA Euro 2020 շոուի ժամանակ Մեծ Բրիտանիայի Իպսուիչ քաղաքի Պորտմեն Ռոուդ մարզադաշտում ։ Նա նաև ներկայացրել է երգի ակուստիկ տարբերակը բրիտանական Hits Radio ։
Ձայնագրության մասնակիցներ
Tidal-ի տվյալներով.
Արտաքին հղումներ
Կատեգորիա:Էդ Շիրանի երգեր Կատեգորիա:Փոփ երգեր Կատեգորիա:Երգեր այբբենական կարգով Կատեգորիա:UK Singles Chart գլխավորած սինգլներ Կատեգորիա:Irish Singles Chart գլխավորած սինգլներ
Գարուն (ֆիլմ, 1969)
Գարուն (Kevade), էստոնական ֆիլմ, Օսկար Լուտսի համանուն նովելի էկրանավորումը, որին հետագայում հաջորդել են նույն հեղինակի այլ ստեղծագործությունների հիման վրա նկարահանված «Ամառ» և «Աշուն» ֆիլմերը։ Նկարահանվել է 1969 թվականին։
Postimees օրաթերթի՝ 2012 թ. անցկացված հարցման ժամանակ «Գարուն» ֆիլմը ճանաչվել է հարյուրամյակի (1912-2012) լավագույն էստոնական ֆիլմ ։
Սյուժե
Գործողությունները կատարվում են Էստոնիայի հարավ-արևմուտքում գտնվող Պաունվեր ծխական կենտրոնում։ Ուսումնական տարին արդեն սկսել է, երբ Պաունվերի ծխական ուսումնարան է գալիս նոր աշակերտ՝ Առնո Տալին, որ դասերը բաց էր թողել հիվանդության պատճառով։ Ուսուցիչ Լաուրը նրան նստեցնում է Յոոսեպ Տոոտսի կողքին, որ անկարգ է, սիրում է հնդկացիների մասին գրքեր ու տարբեր հնարքներ։ Առաջին օրը Առնոն տուն է վերադառնում Տաելեի հետ, ում ագարակն Առնոենց ագարակի կողքին էր։
Տոոտսը հաճախ էր ծաղրուծանակի ենթարկում հատկապես Գեորգ-Ադնիել Կիյրին։ Օրինակ՝ Յոոսեպը Կիյրի նորածին եղբորն անվանում է Կոլոմբուս-Խրիզոստոմուս, երեխայի կնունքի արարողության ժամանակ միացնում է գրամոֆոնն ու անհետանում՝ Կիյրին թողնելով պատասխան տալու անկարգության համար։ Ուսումնարանի պահակը փորձում է ծեծի ու մահակի միջոցով պատժել Տոոտսին, սակայն միայն ուսուցիչ Լաուրին է հաջողվում Տոոտսին համոզել, որ անկարգություններից զերծ մնա։
Ֆիլմում պատկերված է նաև էստոնացի ու գերմանացի երեխաների կռիվներ. գերմանացիները սովորում են ծխական ուսումնարանի հարևանությամբ գտնվող գիմնազիայում։ Մի այդպիսի կռվի ժամանակ Տոոտսի շնորհիվ էստոնացիներին հաջողվում է հաղթել, սակայն Տինիսոնը ծեծ է ուտում։ Վերջինս վրեժ լուծելու համար խորտակում է գերմանացիների լաստանավը, որի միջոցով նրանք անցնում էին գետը։ Լաստանավը խորտակելու համար մեղադրում են եկեղեցու ժամկոչ Կրիստիան Լիբլեին և ուզում են հեռացնել աշխատանքից։ Առնոն կռահում է, որ լաստանավը Տինիսոնն է խորտակել և վերջինիս ստիպում է խոստովանել։ Առնոն գնում է, որ պատմի ճշմարտությունը, սակայն ուսումնարանի միջանցքում հանդիպում է ուսուցիչ Լաուրին, ով, իմանալով պատահածը, ամեն ինչ կարգավորում է այնպես, որ Լիբլեին արդարացնում են, Տինիսոնին չեն հեռացնում դպրոցից, և ոչ ոք չի իմանում, որ Առնոն պատրաստվում էր մատնել Տինիսոնին։
Ծանոթագրություններ
Կատեգորիա:Էստոնական ֆիլմեր Կատեգորիա:1969 ֆիլմեր Կատեգորիա:Խորհրդային ֆիլմեր Կատեգորիա:Գրական ստեղծագործությունների էկրանավորումներ Կատեգորիա:1970 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային դրամա ֆիլմեր
720
Մահեր
Կատեգորիա:720 Կատեգորիա:Տարեթվեր
Comedy Woman
Comedy Woman (արտասանվում է ինչպես «Քոմեդի Վումեն»), ռուսական հումորային շոու «ՏՆՏ» հեռուստաալիքով։ Պրեմիերան կայացել է 2008 թվականի նոյեմբերի 21-ին
Սաելիսես դե Մայորգա
Սաելիսես դե Մայորգա (իսպ.՝ Saelices de Mayorga), մունիցիպալիտետ Իսպանիայում, որը մտնում է Կաստիլիա և Լեոն ինքնավար համայնքի կազմում գտնվող Վալյադոլիդ նահանգի մեջ։ Մունիցիպալիտետը գտնվում է Տերա դե Կամպոս շրջանի (կոմարկի) կազմում։ Զբաղեցնում է 15,84 կմ² մակերես։ Ըստ 2010 թվականի մարդահամարի տվյալների՝ բնակչությունը 141 մարդ է։ Հեռավորությունը նահանգի վարչական կենտրոնից 141 կմ է։
Արտաքին հղումներ
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
770
Մահեր
Կատեգորիա:770 Կատեգորիա:Տարեթվեր
Լի շրջան (Ալաբամա)
Լի (Lee County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.575 կմ² է, բնակչությունը՝ 140.247 մարդ (2010 թ. տվյալներով)։ Շրջկենտրոնն է Օպելիկա բնակավայրը։ Կազմավորվել է 1866 թ.։
Ծանոթագրություններ
Կատեգորիա:Ալաբամայի շրջաններ
Բերդյուգինո (գյուղ, Կրապիվինսկի շրջան)
Բերդյուգինո (Бердюгино), գյուղ Ռուսաստանի Կեմերովոյի մարզի Կրապիվինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կեմերովոյի մարզի Կրապիվինսկի շրջանի բնակավայրեր
Էրոգեն գոտի
Էրոգեն գոտի (հուն.՝ ἔρως, érōs «սեր» և -γενής, -genḗs «ծնված»), մարդու մարմնի ուժեղ զգայունություն ունեցող հատված, որի գրգռումը կարող է առաջացնել սեռական պատասխան, օրինակ՝ ռելաքսացիա, սեռական գրգռում, սեռական ֆանտազիաներ կամ օրգազմ։
Էրոգեն գոտիները դասակարգվում են ըստ առաջացող սեռական պատասխանի։ Շատ մարդիկ թեթև գրգռվում են, երբ հպվում են նրանց կոպերին, հոնքերին, քունքերին, ուսերին, ձեռքերին և մազերին։ Այս շրջանների թեթև հպումը կամ շոյումը նախախաղի ժամանակ, զուգընկերոջ մոտ մեծացնում է գրգռվածության աստիճանը։ Բացի այդ, որովայնի կամ պորտի հատվածներին հպվելը, շոյելը կամ մերսումը նույնպես կարող է թողնել գրգռող ազդեցություն։
Յուրահատուկ գոտիներ
Յուրահատուկ գոտիները կապված են սեռական պատասխանի հետ։ Դրանցից են շրթունքները, պտուկները, սեռական օրգանների տարբեր հատվածներ՝ թլիպը, առնանդամի գլխիկը, գլխիկի գեղձերը, ծլիկը, վուլվան, շեքի մաշկը ։ Այս շրջաններն ունեն նյարդավորման մեծ խտություն, վերքերի բուժման ավելի մեծ արագություն և ընդհանուր գլխուղեղային գրգռում գոյացնելու ընդունակություն ։
Ոչ յուրահատուկ գոտիներ
Այս գոտիների մաշկը նման է նորմալ մազածածկույթ ունեցող մաշկի շրջաններին և ունի նյարդերի ու մազարմատների նորմալ խտություն։ Այս գոտիներից են վզի կողքերը և հետևը, ձեռքերի ներքին հատվածը, թևատակերը, կրծքային շրջանի եզրերը։
Արական սեռական օրգաններ
Տղամարդկանց մոտ սեռական գրգռում կարող է առաջանալ առնանդամի գլխիկի եզրերի, վերին հատվածի, թլիպի, ամորձապարկի դիմային երեսի, ամորձապարկի և հետանցքի շեքի միջև գտնվող մաշկի, հետանցքային հատվածի գրգռումից ։ Շագանակագեղձը կարող է գրգռվել ուղիղ աղիքի ներսից, ինչպես օրինակ՝ անալ սեքսի ժամանակ է կամ շեքի հիմքում կիրառված հպումից  ։ Շագանակագեղձի գրգռման զգացողություններ ունեցած տղամարդկանց մոտ այս զգացողությունները նման են կանանց G-կետի գրգռմանը ։
Թլիպի վրա են գտնվում թլիպի ներքին մակերեսի շատ նյարդավորված մաշկը և սանձիկային դելտան ։ Թլիպը ունի նաև լորձակուտիկուլային օրգաններ, որոնք ձգվում են ծայրային հատվածից մինչև այնտեղ, որտեղ սկսվում է մազածածկ մաշկը ։ Բարակ բուն մաշկի և ենթակուտիկուլային քիչ հյուսվածքի պատճառով նյարդային ցանցը ավելի մոտ է մաշկի մակերեսին։ Այստեղ առկա են նաև Պաչինիի մարմնիկներ։ Լորձակուտիկուլային այս օրգանները ձևավորվում են ծննդից հետո, որոնք նորածինների մոտ հանդիպում են շատ քիչ, բայց մեծահասակների մոտ արդեն լավ զարգացած են ։ 1999 թվականին Քոլդը և Թեյլորը պնդեցին, թե թլիպը նախևառաջ էրոգեն հյուսվածք է ։ Ալանիսը և Լյուսիդին 2004 թվականին այս բնորոշումը բնութագրել են որպես չապացուցված և մտածական ։
Իգական սեռական օրգաններ
Վուլվայի (ամոթույքի) մասերը, հատկապես՝ ծլիկը, էրոգեն գոտիներ են  ։ Չնայած, որ հեշտոցը ամբողջությամբ այդքան էլ զգայուն չէ, հեշտոցամուտքի մոտ գտնվող հեշտոցի ստորին մեկ երրորդ հատվածը ունի նյարդային վերջավորությունների կուտակումներ, որոնք սեռական գործողության ժամանակ գրգռվելիս կարող են առաջացնել հաճելի զգացումներ։ Այս շրջանն անվանվում է նաև հեշտոցի առաջնային պատ և պարունակում է հեշտոցային նյարդերի մեծամասնությունը։ Սրա պատճառով այս շրջանն ավելի զգայուն է, քան հեշտոցի ներքին երկու երրորդ հատվածը   ։
Հեշտոցի առաջնային հատվածում կա պինդ հյուսվածքի մի հատված, որը տեսքով հաճախ նմանեցնում են քիմքին կամ ազնվամորուն։ Այս շրջանը կարող է թվալ սպունգանման, երբ կինը սեռականորեն գրգռված է։ Սա միզածորանային սպունգն է, որը որոշ կանայք նկարագրում են որպես էրոգեն գոտի։ Այն նաև հաճախ անվանվում է G-կետ։ Գրգռվելիս կնոջ մոտ կարող է առաջացնալ սեռական գրգռում, օրգազմ կամ իգական էյակուլյացիա ։ G-կետի գոյությունը և նրա առանձին կառույց լինելը միանշանակ չի ընդունվում տարբեր հետազոտողների կողմից, քանի որ նրա տեղադրությունը տարբեր է տարբեր կանանց մոտ, որոշների մոտ ընդհանրապես բացակայում է։ Գիտնականները հիմնականում կարծում են, որ G-կետը ծլիկի շարունակությունն է  ։
Բերան
Շրթունքները և լեզուն զգայուն են և համբուրվելուց կամ լիզելուց կարող են գրգռվել։ Շրթունքը կծելը նույնպես կարող է գրգռիչ լինել։
Վիզ
Վիզը, անրակի շրջանը և վզի հետևի հատվածը շատ զգայուն են և կանանց, և տղամարդկանց մոտ։ Այս հատվածները կարող են գրգռվել լիզելուց, համբուրելուց, թեթև շոյելուց։ Որոշ մարդիկ սիրում են նաև, երբ թեթև կծում են, հաճախ այնքան, մինչև վզի վրա գոյանում են մաշկի արյունազեղումներ (խսկցկ.՝ զասոսներ) ։
Ականջներ
Որոշ մարդիկ հաճույք են ստանում կամ հանգստանում, երբ նրանց ականջում թեթև շշնջում են կամ շնչում։ Մարդիկ կարող են գրգռվել նաև ականջի, հատկապես՝ ականջախեցու և ականջախեցու հետևի մաշկի լեզելուց, կծելուց, շոյելուց կամ համբուրելուց։
Կուրծք
Արեոլան և պտուկը ունեն Գոլջի-Մացոնիի, Ֆատեր-Պաչինիի և կոճղեզանման մարմնիկներ։ Այստեղ բացակայում են Մեյսների մարմնիկները և կան քիչ նյարդային վերջավորություններ ։ Ծորանների և հարթ մկանային հյուսվածքի շրջանում կան նյարդային հյուսվածքի կուտակումներ։ Արեոլան շրջապատող մազերը նույնպես ավելացնում են զգայունությունը։ Պտուկի և արեոլայի հարթ մկանային հյուսվածքը և գեղձային-ծորանային հյուսվածքը արգելակում են նորմալ մաշկին բնորոշ նյարդային հյուսվածքի ձևավորումը։ Ամբողջ կրծքում կան նյարդային վերջավորություններ, որոնց քանակը նույնն է՝ անկախ կրծքի չափից։ Այդ պատճառով, մեծ կրծքերի վրա գուցե պետք լինի կիրառել ավելի շատ գրգռիչներ, քան փոքրի վրա։
Պտուկների ուժեղ գրգռումը կարող է առաջ բերել պրոլակտինի և օքսիտոցինի արտադրության, որն էլ կարող է նշանակալի ազդեցություն թողնել երկու սեռերի սեռական օրգանների վրա և նույնիսկ առաջ բերել օրգազմ՝ միայն պտուկների գրգռումից։ Շատ մարդկանց մոտ կրծքային հատվածի, կրծքի և պտուկների՝ ձեռքով, մատներով կամ բերանով գրգռումը հաճելի փորձառություն է։
Որովայն և պորտ
Շատ մարդիկ որովայնի գրգռումը հաճելի են համարում, հատկապես այն հատվածում, որը մոտ է սեռական օրգաններին։ Այս հատվածի գրգռումը տղամարդկանց և կանանց մոտ կարող է առաջ բերել սեռական գրգռում, որը որոշ դեպքերում ավելի ուժեղ է՝ սեռական օրգանների գրգռումից առաջացող սեռական գրգռումից։ Պորտը ուժեղ զգայունություն ունեցող էրոգեն գոտիներից է ։ 1982-ին իրականացված էրոտիցիզմի հետազոտություններից մեկում Փրուդենս Գլինը պնդում էր, որ գոտկատեղը խորհրդանշում է կուսությունը և տղամարդիկ առաջինը կնոջը հպվելիս հպվում են այդ հատվածում, երբ ցանկանում են ցույց տալ հարաբերությունների մտերմիկ բնույթը ։
Պորտին և պորտից ներքև գտնվող շրջանին մատով կամ լեզվի ծայրով հպվելիս առաջանում են էրոտիկ զգացողություններ ։
Սրբոսկր
Սրբոսկրը՝ ողնաշարի հիմքում գտնվող եռանկյունաձև ոսկրը, նույնպես էրոգեն գոտի է։
Ձեռքեր
Ձեռքերի մաշկը և հատկապես՝ ձեռքերի ներքին հատվածի ավելի նուրբ մասը, շատ զգայուն են ձեռքով կամ բերանով գրգռելու հանդեպ։ Ձեռքի մեջտեղում գտնվող ծալքը ավելի զգայուն է մաշկի բարակ լինելու պատճառով։ Ձեռքերի զգայունությունը կարող է կրճատվել ուժեղ մկանային զանգվածի կամ ճարպակալման դեպքում. շատ նիհար լինելու դեպքում ուժեղ զգայունությունը կարող է տհաճ դառնալ։
Թևատակեր
Շատերը համարում են, որ թևատակերը էրոգեն գոտիներ են, չնայած որ այս շրջանները սովորական մաշկի համեմատ ունեն նյարդերի և մազարմատների նույն խտությունը։ Եթե մարդու մոտ ֆերոմոններ կան, դրանք պետք է որ լինեն ապոկրին գեղձերի արտազատված հեղուկի և այլ օրգանական միացությունների խառնուրդը ։ Ֆիլադելֆիայի Մոնելի քիմիական զգայությունների կենտրոնի օրգանական քիմիկոս Ջորջ Փրետին և Փենսիլվանիայի համալսարանի հոգեբանության ֆակուլտետի հետազոտող Վինիֆրեդ Քաթլերը պարզել են, որ անկանոն դաշտանային ցիկլեր ունեցող կնոջ մոտ մենստրուալ ցիկլերը կանոնակարգվում են, երբ ենթարկվում են տղամարդու թևատակերի հեղուկի պարբերական ազդեցությանը ։ Նրանք ենթադրել են, որ սրա միակ բացատրությունն այն է, որ թևատակերը պարունակում են ֆերոմոններ, որը ունի նմանատիպ ազդեցություն մյուս կաթնասունների մոտ ․
Մատներ
Մատների ծայրերը պարունակում են շատ նյարդեր և զգայուն են շատ նուրբ հպումների նկատմամբ։ Լեզվի ծայրից հետո մատների ծայրերը մարդու մարմնի ամենազգայուն հատվածներն են։
Ոտնաթաթ և ոտքի մատներ
Ներբանում և կրունկում մեծ թվով նյարդային վերջավորությունների առկայությունը, ինչպես նաև գլխուղեղում սեռական օրգանների շոշափելիքի զգայությունն ապահովող հատվածի մոտիկ լինելը ոտնաթաթերի զգայության գոտուն բերում է նրան, որ որոշ մարդկանց մոտ ոտքերը լիզելը կամ ոտքի մատները ծծելը կարող են հաճելի լինել։ Միաժամանակ, ոտնաթաթի տակը՝ ներբանը, մերսելը նույնպես կարող է հաճելի լինել։ Շատ մարդիկ չափազանց դյուրախուտուտ են ոտքի, հատկապես՝ ներբանի շրջանում։
Ծանոթագրություններ
Կատեգորիա:Սեքսուալություն Կատեգորիա:Մարդու սեռականություն Կատեգորիա:Սեռական գրգռում Կատեգորիա:Սեքսոլոգիա
Տասներեք պատճառ՝ ինչու
Տասներեք պատճառ՝ ինչուն երիտասարդ–չափահասների համար գեղարվեստական նովել է, գրված Ջեյ Աշերի կողմից 2007 թվականին։ Պատմությունը ավագ դպրոցի մի երիտասարդ աշակերտուհու մասին է, որի կյանքը կործանվում է դավաճանությունների և ծաղրանքների պատճառով, որն էլ հանգեցնում է ինքնասպանության։ Ձայնագրված ժապավենների օգնությամբ՝ մահից երկու շաբաթ առաջ փոխանցված իր ընկերոջը, նա պատմում է այն տասներեք պատճառները, որոնք իրեն ստիպեցին դիմել ինքնասպանության։
Տասներեք պատճառ՝ ինչուն ստացավ մեծ ճանաչում և մրցանակներ որոշ երիտասարդ–մեծահասակների գրական կազմակերպությունների կողմից։ Արդեն 2011 թվականի հուլիսին այն դարձավ The New York Times–ի #1 լավագույն վաճառվող գիրքը։ Նովելի հիման վրա ադապտացվեց սցենար, որն էլ 2017 թվականին Netflix–ի կողմից վերափոխվեց տասներեք սերիայից բաղկացած հեղինակային դրամատիկ հեռուստասերիալի և լույս տեսավ նույն տարվա մարտի 31–ին։ Հեռուստասերիալում կատարվել են մի քանի շեղումներ գրքից, ներառյալ՝ անունների, սյուժեի և դերերի անհատականությունների փոփոխություններ։
Պատմություն
Տասներեք պատճառ՝ ինչուն առաջին անգամ կոշտ կազմով հրատարակվել է Penguin Books կազմակերպության RazorBill տպագրատան կողմից 2007 թվականի հոկտեմբերի 18–ին։ Նույն ժամանակաշրջանում թողարկվեց նաև գրքի ձայնագրված CD տարբերակը Listening Library–ի կողմից, որտեղ հնչյունային դերասաններն էին Դեբրա Ուայզմենը՝ որպես Հանա Բեյքեր, և Ջոել Ջոնսթոունը՝ որպես Քլեյ Ջենսեն ։
2016 թվականի դեկտեմբերի 27–ին թողարկվեց գրքի տասներորդ հոբելյարական տարբերակը՝ կրկին  Penguin Young Readers Group–ի կողմից ։ Այս նոր հրատարակությունը պարունակում է բնօրինակ վերջնաբանը, ինչպես նաև նոր ներածություն, գրողի կողմից մեկ շարադրություն և իր նոթատետրի որոշ թերթեր, որտեղ հեղինակն աշխատել է նովելը գրելիս, ընթերցողների արձագանքներ և ընթերցանության ուղեցույց ։
Նովել
Քլեյ Ջենսենը՝ ավագ դպրոցի ամաչկոտ ուսանող, մեկ օր դպրոցից տուն վերադառնալիս իր փոստարկղում հայտնաբերում է խորհրդավոր ժապավենների տուփ։ Այն պարունակում է յոթ ձայներիզ՝ ձայնագրված Հանա Բեյքերի կողմից՝ դասընկերոջ, ով վերջերս ինքնասպան էր եղել։ Ժապավենները ուղարկված են եղել ուրիշ տասներկու մարդկանց մինչև Քլեյին հասնելը ։
Առաջին մարդը, ով ստացել էր տուփը, Ջասթին Ֆոլեյն էր։ Հանան և Ջասթինը համբուրվել են խաղահրապարակում, երբ Հանայի մոտ նրա հանդեպ զարգացել էին զգացմունքներ։ Չնայած սրան, Ջասթինը դավաճանում է Հանային, ասելով, թե համբուրվելուց բացի այլ բաներ էլ են տեղի ունեցել այդ գիշեր։ Սա Հանային բերում է դպրոցի պոռնիկի հեղինակությունը։
Երկրորդ մարդն Ալեքս Սթենդալն է։ Նա գրել էր «կրքոտ, թե՞ ոչ» ցուցակը, որտեղ համեմատել էր դպրոցի աղջիկների մարմնի մասերը։ Հանային տալով լավագույն հետույք տիտղոսը, նա էլ ավելի վարկաբեկեց Հանայի ցածր հեղինակությունը։ Ալեքսն ինչպես նաև «պարգևատրել» էր իր նախկին ընկերուհի Ջեսիքային որպես ամենավատ հետույք ունեցող՝ իբրև վրեժ իրենց բաժանման։
Երրորդ մարդը Ջեսիքա Դեյվիսն է։ «Կրքոտ, թե՞ ոչ» ցուցակում Հանայի հետ համեմատվելուց հետո Ջեսիքան մեղադրեց Հանային՝ Ալեքսին իրենից գողանալու համար։ Երբ Հանան դեմ գնաց այդ հայտարարությանը, Ջեսիքան նրան ապտակեց՝ նրա դեմքին թողնելով սպի և իրենց հարաբերություններին վերջ դնելով։ Ենթադրվում է, որ Ջեսիքան հավատացել էր նաև Հանայի պոռնիկ լինելու բամբասանքներին, որն էլ նրան տվեց մտածելու առիթ, որ Հանան կարող էր Ալեքսին գողանալ իրենից։ Ջեսիքան հետո սկսեց տարածել լուրեր, որ հենց Հանան է իր և Ալեքսի բաժանվելու պատճառը։
Չորրորդ մարդը Թայլեր Դաունն է։ Սա դպրոցի լուսանկարիչն է, ով աշխատում էր տարեգիրքի վրա։ Կասկածանքներից հետո, որ ինչ որ մեկն իրեն նկարահանում է իր սենյակի լուսամուտներից, Հանան դիմում է այդ ժամանակ անանուն դասընկերուհու՝ Քոուրթնեյ Քրիմսենի օգնությանը, որպեսզի միասին բռնեն ավազակին։ Նրանք շուտով սկսեցին մերսել միմյանց, ապա Քոուրթնեյն բացականչեց ինչ որ տիկնիկների վրա, որոնք նա իբրև գտել էր։ Հանան հասցնում է նկատել թաքնվող ավազակին և դպրոցում իր պահվածքից ելնելով Հանան եզրակացնում է, որ սա Թայլերն էր պատուհանի այն կողմում։
Հինգերորդ մարդը Քոուրթնեյ Քրիմսենն է։ Քոուրթնեյն օգտագործեց Հանային որպես մի երեկույթին հասնելու միջոց, ապա լքեց նրան միայնակ, երբ նրանք հասան վայր։ Քոուրթնեյն երեկույթի ընթացքում տարածեք բամբասանքներ Հանայի սենյակում սեքսուալ խաղալիքներ «գտնելու» մասին և այսպիսով խորացրեց Հանայի տապալված հեղինակությունը։ Հանան լքեց Քոուրթնեյին երեկույթի վայրում և առաջարկեց Թայլերին մեքենայով հասցնել տուն։
Վեցերորդ մարդը Մարկուս Քոլեյն է։ Սուրբ Վալենտինի օրը Հանան և Մարկուսը համապատասխանեցին իրենց թերթիկներով։ Նրանք միասին գնացին ժամադրության, որի ժամանակ Մարկուսը ցանկացավ օգտագործել Հանային, որն էլ նրան հրեց գետին։ Մարկուսը լքեց՝ Հանային կոչելով «զզվելի»։
Յոթերորդ մարդը Զաք Դեմփսեյն է։ Սա Հանայի և Մարկուսի ժամադրության ժամանակ փորձեց կարեկցել Հանային։ Սակայն երբ Հանան չի կարողանում նույն կերպ նրան պատասխանել, որի պատճառով էլ Զաքը գողանում է Հանային հասցեագրված դրական նամակները դպրոցի արկղից՝ որպես վրեժ։ Այն դասարանը, որտեղ գտնվում էր այդ արկղը, Հանան համարում էր իր ապաստարանը, քանզի ուսուցիչը թույլ չէր տալիս ծաղրել։ Հանան անանուն մանակ է գցում արկղի մեջ, որտեղ գրում է ինքնասպանություն կատարելու մտքերի մասին, սակայն դասընկերներն ու ուսուցիչն այն համարում են ուշադրություն կորզելու միջոց։
Ութերորդ մարդը Ռայան Շեյվերն է։ Նա այցելում էր դպրոցից դուրս անցկացվող պոեզիայի դասերին, որին նաև մասնակցում էր Հանան։ Իր վստահությունը շահելուց հետո Ռայանը գողանում է Հանայի գրած բանաստեղծությունը և այն անանուն թողարկում դպրոցի ամսագրում։ Երբ աշակերտերն ու ուսուցիչներն այն կոպտորեն քննադատեցին, Հանան այդ ամենը ընդունեց սրտին շատ մոտ, չնայած, որ ոչ ոք չգիտեր դրա իրական հեղինակի անունը։
Իններորդ մարդը Քլեյ Ջենսենն է։ Ինչևէ, Հանան ներողություն է խնդրում Քլեյին ժապավեններում ընդգրկելու համար, ասելով, որ նա արժանի չէ ցուցակում լինելու։ Հանան խոստովանում է, որ Քլեյը ամենաբարի մարդն է, ում նա երբևէ ճանաչել է և կցանկանար, որ նրանք ունենային ավելի շատ ժամանակ միմյանց խորապես ճանաչելու։ Խախտելով տնից ուշ դուրս չգալու պայմանները, Հանան այցելում է մի երեկույթ, որտեղ կգտնվելու էր Քլեյը նույնպես։ Նրանք ունեցան մեծ խոսակցություն, որն ավարտվեց Հանայի կոչելով «հիասքանչ» համբույրով։ Սակայն այդ պահին հանան սկսում է հիշել իր և Ջասթինի համբույրը և սկսում է իրեն տարօրինակ պահել։ Սա եղավ վերջին անգամը, երբ Քլեյն ու Հանան իրար հետ խոսեցին։
Տասներորդ մարդը կրկին Ջասթինն է։ Երեկույթի ժամանակ, երբ Քլեյը լքեց Հանային, Ջասթինն ու Ջեսիքան մտնում են սենյակ՝ առանց Հանային նկատելու։ Ջասթինը ցանկանում էր սեքս ունենալ, սակայն Ջեսքիայի հարբած կարգավիճակը թույլ չտվեց համաձայնության գալ։ Ջասթինը լքեց սենյակը, իսկ Հանան վեր կացավ պահարանում թաքնվելու համար։ Նա շուտով տեսնում է, թե ինչպես է անգիտակից Ջեսիքան ենթարկվում բռնաբարության՝ այդ ժամանակ անանուն անձի կողմից, որի ինքնությունը հետագայում պարզվում է։ Սա լինում է Բրայս Ուոլկերը։ Ջասթինը սրա մասին քաջատեղյակ լինելով միևնույն է թողնում է տեղի ունենալ։
Տասնմեկերորդ մարդը Ջենի Կուրտզն է։ Սա դպրոցի սպորտաին խաղերի չերլիդերն է, ով Հանային երեկույթից հետո առաջարկում է իր ավտոմեքենայով տանել տուն։ Նա հարվածում և կոտրում է փողոցի «կանգնե՛լ» ցուցափեղկը և դրա մասին չի տեղեկացնում ոստիկանությանը, որն էլ հետագայում հանդիսանում է իրենց դասընկերոջ մահվան պատճառը։
Տասներկուերորդ մարդը Բրայս Ուոլկերն է։ Հանան այցելում է մեկ ուրիշ երեկույթ։ Բրայսը Հանային հրավիրում է մտնել Քոուրթնեյի տան տաք լողավազան։ Նա գիտակցում էր, որ պետք չէր նրանց միանալ, սակայն նա հանձնվեց։ Նա հանելով իր շորերը՝ այժմ կրելով միայն ներքնազգեստ, մտնում է լողավազան։ Բրայսը սկսում է դիպչել Հանային, իսկ Քոուրթնեյն լքում է նրանց։ Երբ Հանան ակտիվորեն չընդդիմացավ Բրայսի մտադրություններին, Բրայսը նրան բռնաբարեց։
Տասներեքերորդ մարդը պարոն Պորտերն է։ Սա դպրոցի ժամանակավոր խորհրդատուն է։ Հանան գաղտնիորեն ձայնագրում է իրենց ունեցած խոսակցությունը, որտեղ խոստովանում է ինքնասպանության միտումների մասին։ Ի պատասխան, պարոն Պորտերը պարզապես ասաց Հանային, որ եթե նա հրաժարվում է իրեն բռնաբարողի ինքնությունը հայտնել, նա պարտավորված է ուղղակի այդ թեման թողնել և առաջ շարժվել։
Ցուցակում հաջորդ հասցեագրված մարդուն ժապավենները փոխանցելուց հետո Քլեյը սկսում է շփվել իր դասընկերուհի Սքայ Միլլերի հետ, ում հանդեպ նա ուներ կասկածանքներ, թե նա ևս կարող է դիմել ինքնասպանության քայլերի։ Նովելը վերջանում է Քլեյով՝ Սքային մոտենալով ։
Հեռուստասերիալ
Այս սյուժեի վերջավորությունը նման է հեռուստատեսային 13 պատճառ՝ ինչու ադապտացիայում։ Հեռուստասերիալի վերջում մենք տեսնում ենք Քլեյին ընթացող մեքենայում։ Ալեքսը գնդակահարությունից հետո գտնվում է կլինիկական վիճակում։ Բրայսի դատավարությունը սպասվում է հետագայում, իսկ Ջասթինը փախչում է տնից՝ ապագան ոչ հստակ թողնելով։ Բոլոր այս հավանական փաստերը կարող են հանդես գալ առաջիկա երկրորդ եթերաշրջանի սյուժե։
Հեռուստասերիալը ստացել է բազում տարբեր քննադատություններ։ Որոշ մարդիկ ասում են, որ շոուից հետո ինքնասպանությունների քանակը բարձրացել է, սակայն սերիալի գործադիր պրոդյուսեր Սելենա Գոմեսը պաշտպանում է իր հեռուստաշոուն, ասելով, որ նրանք հետևել են նովելի բնօրինակ պատմությանը ։
Ադապտացիաներ
Universal Studios-ը 2011 թվականի փետրվարի 8-ին գնեց նովելի հիման վրա ֆիլմ նկարելու իրավունքները ։ 2015 թվականի հոկտեմբերի 29-ին հայտնի դարձավ, որ Netflix-ը և Paramount Television–ը ստեղծում են հեռուստասերիալ նովելի հիման վրա, որտեղ Սելենա Գոմեսը կծառայեր որպես գործադիր պրոդյուսեր ։ Հեռուստասերիալը լույս տեսաճվ 2017 թվականի մարտի 31-ին։ Նույն թվականի մայիսի 7–ին հայտնի դարձավ, որ նկարահանվելու է սերիալի երկրորդ եթերաշրջանը ։
2009 թվականին հեղինակ Աշերը նովելն ադապտացրեց բեմադրության՝ ավագ դպրոցի խաղի համար ։
Արտաքին հղումներ
Կատեգորիա:13 պատճառ՝ ինչու Կատեգորիա:Նովելներ Կատեգորիա:Ինքնասպանությունը հորինվածքներում Կատեգորիա:Անգլերեն վեպեր Կատեգորիա:Գրքեր դպրոցի մասին Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն
Բադարան
Կատեգորիա:Իսպանիայի բնակավայրեր
Պրեսի սու Տիյ (կանտոն)
Պրեսի սու Տիյ (Précy-sous-Thil), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Մոնբար օկրուգի մեջ։ Համաձայն 2006 թվականի մարդահամարի կանտոնի բնակչությունը 2899 մարդ էր։ Կանտոնի համարը 2127 է։ Կանտոնում կա 18 կոմունա։
Արտաքին հղումներ
Կատեգորիա:Ֆրանսիայի կանտոններ
Քարտեզ
Քարտեզ, երկրային մակերևույթի՝ քարտեզագրական պրոյեկցիայով կառուցված փոքրացված ընդհանրացված պատկերը հարթության վրա, որը պարունակում է կոորդինատային ցանց և ներկայացնում է նրա վրա տեղակայված օբյեկտներն ու երևույթները պայմանական նշանների որոշակի համակարգով։
Ընդհանուր ձևավորում ունեցող քարտեզները կարող են ընդգրկվել ատլասի մեջ։
Դասակարգում
Աշխարհագրական քարտեզները դասակարգվում են ըստ բովանդակության, մասշտաբի, նշանակության, տարածքի ընդգրկման։
Ըստ բովանդակության
Ըստ բովանդակության՝ քարտեզները լինում են ընդհանուր աշխարհագրական և թեմատիկ։
Ըստ տարածքի ընդգրկման
Ըստ տարածքի ընդգրկման՝ լինում են.
Ըստ տարածքի ընդգրկման` առանձնացնում են տիեզերքի քարտեզները։ Դրանք պատկերում են աստղային երկնակամարի տարբեր մասեր, երկնային մարմինների, հատկապես մոլորակների մակերևույթներ։ Ամենաբազմաազանը մեր մոլորակի` Երկրի մակերևույթի, նրա առանձին մասերի` մայրցամաքների, տարածաշրջանների և տարածքային փոքր միավորների քարտեզներն են։ Վերջիններից են վարչատարածքային միավորների(պետությունների, վարչական շրջանների,քաղաքների, գյուղերի) քարտեզները։
Ըստ նշանակության
Ըստ նշանակության՝
Իրավական կարգավորում
Որոշ երկրներ պահանջում են, որ հրատարակված բոլոր քարտեզներում արտացոլվեն վիճելի տարածքների պատկանելության վերաբերյալ իրենց տեսակետները, օրինակ.
2010 թվականին Չինական Ժողովրդական Հանրապետությունը պահանջել է, որ Չինաստանից սպասարկվող բոլոր օնլայն քարտեզները տեղակայվեն երկրի տարածքում, ինչը նրանց ենթակա կդարձներ չինաստանյան օրենքներին ։
Արտաքին հղումներ
Կատեգորիա:Քարտեզագրություն Կատեգորիա:Աշխարհագրություն Կատեգորիա:Քարտեզների տեսակներ
Վահագ Ռաշ
Վահագն Աշոտի Ռուշանյան (առավել հայտնի է Վահագ Ռաշ ( Vahag Rush) անունով, ), հայ երգահան, երգիչ։
Կենսագրություն
Վահագ Ռաշ Vahag Rush (Վահագն Աշոտի Ռուշանյան) ծնվել է 1982 թվականին Հայաստանի Շիրակի մարզի Արթիկ քաղաքում։ Սովորել է Արթիկի Մեսրոպ Մաշտոցի անվան թիվ 7-րդ դպրոցը։ 12 տարեկանից հաճախել է Արթիկի Դանիել Ղազարյանի անվան երաժշտական դպրոցի կիթառի բաժինը։ 1999 թվականին դպրոցն ավարտելուց հետո ընդունվել և մինչև 2003 թվականը սովորել է Հայաստանի Պետական Ճարտարագիտական Համալսարանում՝ որպես ցանցային ծրագրավորող։ Ավարտելուց հետո զորակոչվել և երկու տարի ծառայել է Արցախի հանրապետությունում։ Զորակոչվելուց հետո՝ 2005 թվականին ընդունվել է Հաշվապահության Ուսուցման Միջազգային Կենտրոն, որտեղ և սովորել է երկու տարի՝ ստանալով հաշվապահի մասնագիտություն։ Այս տարիներին Վահագնը միշտ նվագում էր կիթառ ու երբեմն ընկերների շրջապատում նաև երգում։ Պրոֆեսիոնալ երաժշտական կարիերան նա սկսեց 2009 թվականից, երբ ձայնագրեց Միսաք Մեծարենցի բառերով գրված ՛՛Համբույրի Մը Մեջ երգը՛՛:
Երգը շատ սիրվեց հանրության կողմից և Վահագնը որոշեց ձայանգրել իր երկրորդ երգը, որը ՛՛Աշնան Քամին՛՛ էր, այն նաև ունեցավ տեսահոլովակ։ Վահագնի երկրորդ տեսահոլովակը ՛՛Ադանան՛՛ էր, որը դուետի տեսքով ներկայացվեց՝ Եվա Սուջյանի հետ համատեղ։ Ավելի ուշ ՛՛Անհաս մի Տենչ՛՛ երգի հիման վրա՝ համանուն հոլովակը, որի խոսքերը Սիլվա Կապուտիկյանին են պատկանում։ 2010 թվականին Վահագնը հանրությանը հանձնեց ՛՛Լուսամփոփի Պես Աղջիկ՛՛ երգը՝ գրված Չարենցի խոսքերով և քիչ ուշ նույն երգի տեսահոլովակը, որը և դարձավ երգչի այցեքարտը։ Վահագը շուրջ 50-ից ավել երգեր ունի, որոնք գրվել են Կապուտիկյանի, Չարենցի, Մեծարենցի, Շիրազի, Սահյանի, Տերյանի, Սևակի և այլ մեծանուն հեղինակների բառերի հիման վրա։ Նրա ստեղծագործությունների մեջ գերակշռում են ռոքային էլեմենտները։
2011 թվականի գարնանը տեղի ունեցավ Վահագ Ռաշի առաջին մենահամերգը, որին մասնակցում էր նաև երգչուհի Նարինե Դովլաթյանը։ Դրանից հետո երգիչը շատ հրավերներ ստացավ Հայաստանի տարբեր քաղաքներից և Հայաստանից դուրս։ 2013-ին Ալին Գոյանի հետ ներկայացրեց ՛՛Մարալ Ջան՛՛ երգը ու տեսահոլովակը։ Երգչուհու հետ Վահագնը ունեցավ մի քանի համերգներ։
2013-ից մինչև 2015 թվականը Վահագնի մոտ երաժշտական դադար էր։
2015 թվականին Վահագնը վերադարձավ բեմ՝ իր հետ բերելով մի քանի նոր երգեր՝ ՛՛Ես Կգամ՛՛, ՛՛Երանի՛՛, ՛՛Երջանկություն՛՛: Երգերի բառերի հեղինակը Տաթև Ոսկանյանն է։
Ասալ ալ-Վարդ
Ասալ ալ-Վարդ (عسال الورد), քաղաք Սիրիայի Արաբական Հանրապետության հարավարևելյան հատվածում՝ Ռիֆ Դիմաշկի մարզի Ալ-Յաբրուդի գավառում։ Համանուն շրջանի վարչական կենտրոնն է։
Վահագ Ռաշ
Կենսագրություն
Նույն տարին Վահագնը ներկայացրեց Պարույր Սևակի ՛՛Նամակ՛՛ ստեղծագործության բառերով գրված նոր երգ և Կարմիր Ծաղիկ Մը Գարունի երգի նոր տարբերակը՝ որի երաժշտության հեղինակը Վահագնի հայրն է։
2016 թկականին Վահագնը Եվա Սուջյանի հետ համատեղ ներկայացրեց նոր երգ՝ որը կոչվում էր ՛՛Պատգամ՛՛ երգը ռազմահայրենասիրական օրորոցային է, բառերի հեղինակը Վահագնի մայրն է՝ Անահիտ Սիմոնյանը։ Քիչ ուշ Վահագնը ներկայացրեց ՛՛Անուրջներ՛՛ երգի նոր տարբերակը և Տերյանի բառերով գրված ՛՛Հեռացիր՛՛ երգը։
Ասալ ալ-Վարդ
Տնտեսություն
Ասալ ալ-Վարդը հայտնի է ծաղիկների աճեցմամբ։ Քաղաքում աճեցվող ծաղիկները Դամասկոսում արտադրվող եթերային յուղի արտադրության հումքն են։
Վահագ Ռաշ
Կենսագրություն
2016 թվականին եղավ երգչի և Սոնա Ռուբենյանի առաջին համագործակցությունը։ Նրանք համատեղ ներկայացրին ՛՛Համբույրի Մը Մեջ՛՛ երգը, իսկ դրանից հետո ՛՛Պար Պսակի՛՛ և ՛՛Յուրի Բախշյանին՛՛ նվիրված երգերը։
2017-ին Վահագնը ներկայացրեց Համո Սահյանի բառերով և նրա ընկերոջ՝ Վրույր Սիմոնյանի երաժշտությամբ ՛՛Ժամանակ՛՛ երգը, իսկ 2017-ի վերջում ՛՛Զինվոր Տղա՛՛ երգը, որի երաժշտությունը գրել է Ալեքսեյ Հեքիմյանը, իսկ բառերը գրեց Վահագնի մայրը։ Երգը սովետական տարիներից հայտնի էր ՛՛Բանվոր Տղա՛՛ անունով։
Ասալ ալ-Վարդ
Ներկա կարգավիճակ
Ռազմական բախումների ընթացքում քաղաքը գրավվել էր Ջեբաթ ալ-Նուսրա ահաբեկչական խմբավորման կողմից, սակայն 2014 թվականի հոկտեմբերի 8-9-ի ընթացքում այն ազատագրվեց Սիրիայի զինված ուժերի կողմից ։
Վահագ Ռաշ
Կենսագրություն
2018 թվականին Վահագնը ներկայացրեց ՛՛Հայուհի Գեղեցիկ՛՛ երգի իր տարբերակը և ՛՛Անհաս Մի տենչ՛՛, ՛՛Աշնան Քամի՛՛ երգերի նոր տարբերակները։
Ասալ ալ-Վարդ
Ծանոթագրություններ
Կատեգորիա:Սիրիայի քաղաքներ Կատեգորիա:Ալ-Յաբրուդի գավառ
Վահագ Ռաշ
Կենսագրություն
2019-ին բավական մեծ աշխատանք կատարեց երգիչը՝ ներկայացնելով ՛՛Բաց թող ինձ՛՛ և ՛՛Երգի Թևերին՛՛ նոր երգերը ՛՛Բաց Թողը՛՛ նաև ունեցավ հոլովակ։ Ներկայացրեց՛՛Կարմիր Ծաղիկ Մը Գարունի՛՛ երգի հոլովակը, նաև հանդիսատեսի դատին հանձնեց Ռոմանոս Մելիքյանի ՛՛Վարդը՛՛ և ՛՛Գինի Լից՛՛ հայտնի երգերի ռոքային տարբերակները։ Վահագնը այդ տարի հանրության դատին հանձնեց նաև իր առաջին ռուսերեն հեղինակային երգը, որի խոսքերը ռուս հայտնի բանաստեղծ Իննոկենտի Անենսկունն են։ Երգը կոչվում է «Աշնանային ռոմանս»:
2020 թվականի սկզբին Արևիկ Կարապետյանի հետ ներկայացրեց նոր երգ, որը կոչվում է ՛՛Ձյուն՛՛ իսկ փետրվարին ՛՛Ես ու դու՛՛ երգը, որի բառերը Տաթև Ոսկանյանինն են։
2020-ի սպետեմբերի սկզբին Վահագնը հանդիսատեսի դատին հանձնեց Հուշեր երգը։
՛՛Ձյուն՛՛, ՛՛Հուշեր՛՛, ՛՛Պատգամ՛՛ և ՛՛Երգի թևերին՛՛ երգերի խոսքերը Վահագնի մորն են պատկանում, իսկ երաժշտությունը Հասմիկ Արշակյանին։
Վահագնը ամուսնացած է, ունի երկու տղա։
Արտաքին հղումներ
Կատեգորիա:Արթիկ քաղաքում ծնվածներ Կատեգորիա:1982 ծնունդներ Կատեգորիա:Մայիսի 8 ծնունդներ Կատեգորիա:Հայ երգիչներ Կատեգորիա:Հայ երգահաններ Կատեգորիա:Բեմական կեղծանուններ
Ստարայա Իվանովկա (գյուղ, Ախտիրկայի շրջան)
Ստարայա Իվանովկա (Стара Іванівка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Ստարայա Իվանովկա գյուղում բնակվում էր 395 մարդ։
730
Մահեր
Կատեգորիա:730 Կատեգորիա:Տարեթվեր
Գրաբեն (Աուգսբուրգ)
Գրաբեն  (Graben), կոմունա Գերմանիայում, Բավարիա երկրամասում։
Մտնում է Աուգսբուրգի շրջանի կազմի մեջ։ Գտնվում է Շվաբիա վարչական շրջանի ենթակայության տակ։ Բնակչությունը 3399 մարդ է (ըստ 2010 թվականի դեկտեմբերի 31-ի տվյալների) ։ Տարածքը 14,56 կմ² է։ Պաշտոնական կոդը՝ 09 7 72 149։
Արտաքին հղումներ
Կատեգորիա:Գերմանիայի քաղաքներ
Ամեշա Սպենտա
Ամահրասպանդներ կամ Ամեշա Սպենտաներ, հայկական աղբյուրներում Համշասպանդներ կամ Միրասպանդներ՝ զրադաշտականության մեջ տարածված բարի էակներ, որոնք համարվում են Արամազդի վերակերպումները։ Թարգմանաբար ավեստերենից նշանակում է «սրբազան անմահներ»։
Յոթ աստվածություններ
Ամահրասպանդները կոչվում են նաև հիմնական «յոթ աստվածություններ»։ Համաձայն Զրադաշտի ուսմունքի՝ աշխարհի արարման սկզբում Ահուրա Մազդան «Սուրբ Հոգու»՝ Սպենտա Մայնուի միջոցով ստեղծում է մյուս վեց՝ երկրորդական, ստորադաս «լուսարձակող» աստվածություններին, որոնց Զրադաշտը հանդիպում է իր առաջին տեսիլքում։ Զրադաշտի ուսմունքի հետագա ուսումնասիրությունները, թույլ են տալիս եզրակացնելու, որ «յոթ աստվածությունները», որոնք արարվել են Սպենտա Մայնուի «Սուրբ Հոգու» միջոցով ուղղակի կամ անուղղակի մաս են կազմում հենց Ահուրա Մազդաի ու հանդիսանում են նրա տարերքները։
Յասնաներից մեկում Զրադաշտը նաև տալիս է ստեղծված աստվածությունների անունները՝
Aməša Spənta -ի բացատրությունը
Թարգմանվելով, որպես «սրբազան անմահները», այս նախդիր կոչումը կարող էր տեղ գտնել նաև զրադաշտության գլխավոր Աստծո՝ Ահուրա Մազդայի անվան հարևանությամբ ու սակայն հիմնականում կիրառվում էր հիմնական վեց «բարի» աստվածությունների անունների շարքում։ Իրենց հերթին «վեց աստվածությունները» կյանքի են կոչում ավելի ցածր՝ Աստվածների, որոնք կոչվում են Յազատներ։
Աստվածությունների հերթականությունը և գործառույթները
Զրադաշտականության մեջ հատուկ նշանակություն է տրվում կապին Աստվածների ու աստվածությունների միջև։ Յուրատեսակ իմաստային փոխկապակցվածություն կա այն Աստվածների միջև, ովքեր ստեղծվել են Ահուրա Մազդայի կողմի և նրանց, որոնք ստեղծվել են արդեն Ամահրասպանդակների կողմից՝ Յազատներ։
Զրադաշտականությունը, հայտնությամբ տրված իր ուսմունքի մեջ ռացիոնալիսատական կապ է պահպանում աստվածությունների գործառույթներում ,։
Մարդն իր բանականությամբ և ընտրելու իրավունքով արարվել էր ու ենթարկվում էր զրադաշտականության գլխավոր Աստծուն՝ Ահուրա Մազդային։
Ծանոթագրություններ
Կատեգորիա:Հրեշտակներ Կատեգորիա:Զրադաշտականություն
Կրասիցի (գյուղ, Գագարինսկի շրջան)
Կրասիցի (Красицы), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Մորոզովկա (գյուղ, Բալակլեյայի շրջան)
Մորոզովկա (Морозівка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1800 թվականին։
Չճշտված տվյալներով Մորոզովկա գյուղում բնակվում էր 1 018 մարդ։ Բնակավայրը զբաղեցնում է 1,99 կմ²։
Արտաքին հղումներ
Կատեգորիա:Ուկրաինայի Խարկովի մարզի Բալակլեյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
740
Մահեր
Կատեգորիա:740 Կատեգորիա:Տարեթվեր
Բարդիքյոյ
Բարդիքյոյ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։ Գտնվում էր Տիգրիսի ավազանի փոքրիկ գետակներից մեկի ափին, Դիարբեքիր քաղաքից 20 կմ հարավ-արևմուտք-արևմուտք՝ հարթավայրում ։
Ծանոթագրություններ
Կատեգորիա:Արևմտյան Հայաստանի գյուղեր
Լայմսթոուն շրջան (Ալաբամա)
Լայմսթոուն (Limestone County), ԱՄՆ Ալաբամա նահանգի շրջաններից մեկը։ Ընդհանուր տարածքը 1.450 կմ² է, բնակչությունը՝ 82.782 մարդ (2010 թ. տվյալներով) ։ Շրջկենտրոնն է Աթենս բնակավայրը ։ Կազմավորվել է 1818 թ.։
Ծանոթագրություններ
Կատեգորիա:Ալաբամայի շրջաններ
Ալեքսանդր Սավինով
Ալեքսանդր Սավինով (Савинов, Александр Иванович, ), ռուս և խորհրդային գեղանկարիչ և մանկավարժ, Լենինգրադի նկարիչների միության անդամ։
Նկարչի հայրը Գլեբ Սավինովն է։
Կենսագրություն
Ալեքսանդր Սավինովը ծնվել է փայտավաճառ-առևտրականի ընտանիքում։ Սովորել է Սարատովյան գիմնազիայում։ 1897 թվականին ընդունվել է նոր բացված Աստվածասիրական նկարչական ուսումնարան, որտեղ սովորել է մինչև 1900 թվականը։ Նրա ուսուցիչներն էին Վ. Կոնովալովը, Գ. Սալվինի-Բարակին, Ֆ. Կորնեևը ։
Իտալիայից վերադառնալուց հետո Ալեքսանդր Սավինովը սկսել է իր մանկավարժական գործունեությունը, նախ` Նկարչության խրախուսման Կայսրական միության Նկարչական դպրոցում, հետո Մ. Բերնշտեյնի մասնավոր ստուդիայում։ Մասնակցել է «Ռուս նկարիչների միություն», «Արվեստի աշխարհ», «Նկարիչների նոր միություն», «Չորս արվեստ» ցուցահանդեսներին։
1913-1915 թվականներին պատկերազարդել է Փրկչի տաճարը միլիոնատեր-շաքարագործարանատեր Պավել Խարիտոնենկոյի խարկովյան «Նատալևկա» կալվածքում։
Փետրվարյան հեղափոխությունից հետո 1917 թվականին Ալեքսանդր Սավինովը մասնակցել է Նկարիչների ակադեմիայի միջոցառումներին, առաջինների թվում նա ընտրվել է Պետրոգարդի պետական ազատ նկարչա-ուսումնական արհեստանոցի պրոֆեսոր։ Տարվա վերջում մոր մահվան պատճառով վերադարձել է Սարատով։
1922 թվականին Ալեքսանդր Սավինովը վերադարձել է Պետրոգրադ, որտեղ սկսվել է նրա երկարամյա մանկավարժական աշխատանքը բարենորոգչական նկարչության Ակադեմիայում։
1924-1926 թվականներին ղեկավարել է մասնավոր ստուդիա, նրա աշակերտներից էին Տ. Շիշմարյովան, Տ. Գլեբովան, Ա. Պորետը։
1927-1930 թվականներին Կ. Պետրով-Վոդկինի հետ ղեկավարել է մոնումենտալ արվեստանոցը, հետո` անհատական գեղանկարչական արվեստանոցը, գլխավորել է կոմպոզիցիայի ամբիոնը, եղել է գիտական և ուսումնական աշխատանքների պրոռեկտոր։ Ալեքսանդր Սավինովի աշակերտների մեջ տարբեր թվականներին եղել են Ալեքսեյ Պոխոմովը, Միխայիլ Նատարևիչը, Դմիտրի Մոչալսկին, Եվգենի Չարուշինը, Լյուդմիլա Ռոնչևսկայան և այլ նկարիչներ։
Ալեքսանդր Սավինովը եղել է Սանկտ Պետերբուրգի նկարիչների միության անդամ` 1932 թվականին դրա կազմավորամնից հետո։
Երկրորդ համաշխարհային պատերազմի սկսելուց հետո Ալեքսանդր Սավինովը մնացել է Լենինգրադի շրջափակման մեջ, աշխատել է պաստառների և ձեռագիրների չավարտած «Նկարչի աշխատանք նկարի վրա» գրքի ուղղությամբ։ Ակտիվ մասնակցություն է ունեցել Էրմիտաժի ցուցադրանմուշների` տարհանելու նախապատրաստմանը։ «1941 թվականին Ալեքսանդր Սավինովը գործուն մասնակցություն է ունեցել Էրմիտաժի տարհանմանը։ Ժամանակի քչության պատճառով թանկագին կտավները հաճախ հանվել են շրջանակից ու փաթաթվել են։ Սավինովին հանձնարարվել է ապամոնտաժել Ռեմբրանդ վան Ռեյնի ստեղծագործությունը։ Հրաժարվելով արագընթաց մեթոդից, նա մի քանի օր ու գիշեր, հատակին պառկած, կամաց տարբերահանել է հին փոքրիկ մեխերը, որոնք ամուր շրջանակել էին կտավները, և առանց որևէ վնասվածքի փաթեթավորել է իր սիրելի մեծ վարպետի գլուխգործոցները։ Հենց դա է եղել արվեստի հանդեպ նվիրվածության և սիրո գեղանկարչական վերջին գործողությունը» ։ Ալեքսանդր Սավինովը  մահացել է 1942 թվականնի փետրվարի 25-ին, շրջափակված Լենինգրադում ։ Նկարչի ստեղծագործությունները գտնվում են Պետերբուրգի Ռուսական պետական թանգարանում, Ռուսաստանի թանգարաններում և մասնավոր հավաքածուներում Մեծ Բրիտանիայում, Ֆրանսիայում և այլ երկրներում։
Նրա որդին Գլեբ Սավինովն է, նրա զարմիկը Բորիս Պիլնյակն է։
Արտաքին հղումներ
Կատեգորիա:Խորհրդային նկարիչներ Կատեգորիա:Խորհրդային մանկավարժներ
Տալիոն
Տալիոն (lex talionis), հանցագործության համար հատուցում։ Հատուցման սկզբունքով («ակն ընդ ական, ատամն ընդ ատաման») պատիժ, ըստ որի հանցավորին հասցվում է այն վնասը, ինչ նա պատճառել է տուժողին։ Առավել ցայտուն արտահայտվել է Համմուրաբիի օրենքներում, հին հրեական իրավունքում։ Տալիոնի տարրերը կան տասներկու աղյուսակներում։ Ծագել է տոհմական հասարակարգում՝ արյան վրեժը սահմանափակելու նպատակով։ Նոր ժամանակներում Տալիոնի գաղափարները արտահայտվել են մի շարք ուղղություններում Կանտի, Հեգելի հայացքներում, քրեական իրավունքի գիտության մեջ՝ դասական դպրոցի ներկայացուցիչների աշխատություններում։
Կատեգորիա:Իրավունքի պատմություն Կատեգորիա:Լատիներեն բառեր և արտահայտություններ Կատեգորիա:Վարքականոններ
(2704) Ջուլիան Լովե
(2704) Ջուլիան Լովե (Julian Loewe), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանոր Հելինի և Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,38486 ա. մ., առավելագույնը մոտենում է 2,1556 ա. մ. հեռավորության վրա և հեռանում 2,6141 ա. մ. ։ Արեգակի շուրջ մեկ ամբողջական պտույտ է կատարում 1345,22 երկրային օրվա ընթացքում, իր ուղեծրով շարժվելով միջինում 0,267615 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,52° անկյուն։
Ըստ Տոլենի սպեկտրալ դասակարգման պատկանում է V դասին ։
Ռոքավինյալե
Ռոքավինյալե  (Roccavignale), կոմունա Իտալիայում, Լիգուրիա մարզում՝ Սավոնա գավառում։ Բնակչությունը ըստ 2008 թվականի տվյալների կազմում է 752 մարդ, խտությունը՝ 43 մարդ/կմ²։ Զբաղեցնում է 17 կմ² տարածք։ Փոստային ինդեքս՝ 17010։ Հեռախոսային կոդ՝ 019։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Կանեպինա
Կանեպինա (Canepina), կոմունա Իտալիայում, տեղակայված է Լացիո մարզի Վիտերբո գավառում ։
Բնակչությունը կազմում է 3095 մարդ (2001), խտությունը կազմում է 147,66 մարդ/քառ. կմ։ Զբաղեցնում է 20,96 քառ. կմ տարածք։ Փոստային ինդեքս - 01030, հեռախոսային կոդ - 0761։
Ծանոթագրություններ
Կատեգորիա:Իտալիայի քաղաքներ
Գյոնելի
Գյոնելի(Gönyeli, Κιόνελι), քաղաք և մունիցիպալիտետ Կիպրոսի հյուսիսում, Լեֆկոշայի շրջանի տարածքում։ Գտնվում է հանրապետության մայրաքաղաքից՝ Նիկոսիայից ոչ հեռու։ Ղեկավարվում է մասամբ ճանաչված Հյուսիսային Կիպրոսի Թուրքական Հանրապետության կողմից։
Պատմություն
Օսմանյան կայսրություն ժամանակաշրջանից սկսած՝ քաղաքում հիմնականում բնակվում են թուրքերը։ 1963-1975 թվականներին Կիպրոսի հիմնախնդրի ժամանակ քաղաքը ծառայել է որպես մոտակա գյուղերի թուրք-փախստականների ընդունման կետ, որոնք ճնշվում էին հույների կողմից։
Գյոնելին հանդես է եկել որպես թուրքական վաշտի տեղաբաշխման վայր, որը գտնվում է կղզում 1959-1960 թվականների պայմանագրի համաձայն։
Մշակույթ
Քաղաքում է գտնվում Gönyeli Spor Kulübü ֆուտբոլային ակումբը։
Ամեն տարի հուլիսին քաղաքի կենտրոնում անցկացվում է Ազգային պարի միջազգային փառատոնը՝ Գյոնելին։ Այս փառատոնը տևում է մեկ շաբաթ՝ Բուլղարիայի, Ռումինիայի, Թուրքիայի պարողների խմբերով։
Քաղաքը ճանաչված է համարվում ուսանողների շրջանում, քանի որ գտնվում է Նիկոսիայի Մերձավոր արևելքի համալսարանից ոչ հեռու և շատ ուսանողներ բնակարան են վարձում Գյոնելիում։
Ծանոթագրություններ
Կատեգորիա:Նիկոսիայի շրջանի բնակավայրեր Կատեգորիա:Կիպրոսի քաղաքներ Կատեգորիա:Բնակավայրեր այբբենական կարգով
760
Մահեր
Կատեգորիա:760 Կատեգորիա:Տարեթվեր
Բանիոս դե Ռիո Տոբիա
Բանիոս դե Ռիո Տոբիա (Baños de Río Tobía), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Անգիոնա շրջանի (կոմարկայի) կազմի մեջ։ Զբաղեցնում է 17,59 կմ2 տարածք։ Բնակչությունը կազմում է 1727 մարդ (2010 թվականի տվյալներով)։ Գտնվում է պրովինցիայի վարչական կենտրոնից 9 կմ հեռավորության վրա։ Քաղաքի հովանավորը սուրբ հրեշտակապետ դա լոս Պարալեսն է։
Արտաքին հղումներ
Կատեգորիա:Լա Ռիոխայի (Իսպանիա) մունիցիպալիտետներ
Բերդյուգինո (գյուղ, Ցելիննի շրջան)
Բերդյուգինո (Бердюгино), գյուղ Ռուսաստանի Կուրգանի մարզի Ցելիննի շրջանի կազմում։
Բնակչությունը 2010 թվականին գրանցված տվյալներով կազմում էր 33 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1916 թվականին հիմնադրված բնակավայրեր Կատեգորիա:Ռուսաստանի Կուրգանի մարզի Ցելիննի շրջանի բնակավայրեր
Strangers in the Night
«Strangers in the Night», ամերիկացի երգիչ Ֆրենկ Սինատրայի ստուդիական ալբոմ։ 1966 թվականի մայիսին ալբոմի թողարկումը նշանավորվեց Սինատրայի վերադարձը իր առաջին տեղով փոփ չարթերում։ Ալբոմը  դարձել  է պլատինե՝ ԱՄՆ-ում վաճառվեց ավելի քան մեկ միլիոն օրինակ
1967 թվականի մարտին Այդ ալբոմի համար Ֆրենկ Սինատրան ստացել է երկու «Գրեմմի» մրցանակ «Տարվա լավագույն ձայնագրություն» և «տղամարդու լավագույն վոկալ փոփ կատարում» անվանակարգերում։ «Strangers in the Night» սինգլը մեկ շաբաթ շարունակ զբաղեցրել է առաջին տեղը լավագույն երգերի ցանկում ։ Ալբոմի «Summer Wind» երգը նույնպես հայտնի է եղել և ավելի ուշ օգտագործվել է 2000-ական թվականներին հեռուստատեսային գովազդային հոլովակներում։ 2010 թվականի հունվարին ալբոմը վերահրատարակվել է, այն պարունակում էր երեք լրացուցիչ բոնուս — թրեքեր ։
Ծանոթագրություններ
<!--
Կատեգորիա:նավարկման աղյուսակներ --> Կատեգորիա:Ջազ ալբոմ Կատեգորիա:Պոպ ալբոմ Կատեգորիա:Ֆրենկ Սինատրայի երգեր Կատեգորիա:1966 ալբոմներ
Բուժոր
Բուժոր ( ռուս.` Бужор), խուտոր Ռուսաստանի Դաշնության Կրասնոդարի երկրամասի Անապա քաղաքի մունիցիպալ կազմավորման մեջ։ Գտնվում է Անապայից 14 կմ հարավ-արևելք, ծովի մակարդակից 125 մ բարձրության վրա։
Բնակչությունը
Խուտորում բնակվում են ռուսներ և հայեր։ Համաձայն 2002 թվականի հաշվառումների, այնտեղ ապրում էր 508 մարդ, իսկ 2010 թվականին խուտորն ուներ արդեն 487 բնակիչ։
Բուժորում առկա են տարրական դպրոց, ակումբ, մանկապարտեզ և բուժկայան։
Ծանոթագրություններ
Կատեգորիա:Կրասնոդարի երկրամասի գյուղական բնակավայրեր Կատեգորիա:Ռուսաստանի գյուղեր
Տեբա (Տոմի վտակ)
Տեբա  (Теба), գետ Ռուսաստանում, որը հոսում է Կեմերովոյի մարզով։ Գետի երկարությունը 39 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Գետի ջրային ավազանն է (Վերին) Օբը մինչ Իրտիշ թափվելը ։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ռեսե սյուր Ուրս (կանտոն)
Ռեսե սյուր Ուրս (Recey-sur-Ource), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Մոնբար օկրուգի մեջ։ Համաձայն 2006 թվականի մարդահամարի կանտոնի բնակչությունը 2009 մարդ էր։ Կանտոնի համարը 2128 է։ Կանտոնում կա 17 կոմունա։
Արտաքին հղումներ
Կատեգորիա:Ֆրանսիայի կանտոններ
Աբուլ (լեռ)
Աբուլ (აბული), լեռ (հանգած հրաբուխ) Սամցխե Ջավախեթիի տարածաշրջանում, Աբուլ-Սամսարի լեռնաշղթայում։ Հանդիսանում է ամենաբարձր (3301 մ) հանգած հրաբխային լեռը Ջավախքի բարձրավանդակում։ Կազմված է տրախիտաանդեզիտային ապարներից։ Լանջերը ծածկված են հողմահարված քարակարկառներով և ալպյան մարգագետիններով ։
Ունի երկու գագաթ.
Ծանոթագրություններ
Կատեգորիա:Վրաստանի լեռներ Կատեգորիա:Սամցխե-Ջավախքի մարզ